ोश और बेहवास बना देती है। मैं मानवता का अपवाद बन जाती हूँ- झंकारहीन पाषाणी जैसी निस्पन्द और कंपनशून्य ! मैं दीवार की आड़ से लगी किवाड़े की सांसों से उन्हें देख रही थी पर जी न भरने आता था । एक कोने में सिमटी स्तब्ध अधीरता और अतृप्ति की सजीव मूर्ति बनी बैठी थी । दादा ने उनकी बात को सुनकर कहा- 'इस सम्बन्ध में तुम्हारा कुछ कहना अनाधिकार चेष्टा है प्रकाश ! वह मेरा पुत्रवधू है । मैं उसके प्रति अपना कर्तव्य जानता हूँ। तुमसे मुझे कुछ सोखने को शेष नहीं । दफ्तर में मेरे नोचे तुम्हारे जैसे पचीसों लौण्डे काम किया करते थे । तुम आज बढ़े आदमी हो गये ! मेरी प्राइवेट बातों दखल देने का तुम्हें अधिकार नहीं । मैं नहीं जानता वह बदमाश चाँद कौन है जो तुम्हें यह काम सौंप गया है । इस नाम का एक कालेजी छोकरा शुक्लजी के यहाँ आया करता था । पर बात यहाँ तक बढ़ गई है यह मुझे न मालूम था । मुझे पता न था तुम उसका पक्ष लेकर मुझसे बहस करोगे - लड़ोगे और बाद में उपदेश देने लगोगे । चाँद पक्का पाजी है - एक नम्बर.....
'मुझे कल ही संवाद मिला है कि लन्दन में उनको मृत्यु हो गई है - एक मोटर एक्सीडेन्ट में यह समाचार मैं मंजु को सुनाना चाहता था । कल मुझे उसके बड़े भाई का तार मिला है । आज उसे दूसरा अशब्द न कहें वर्ना मैं एक मिनट न रुकूँगा ।'
मेरे सिर पर गाज गिर पड़ी। इतना बड़ा दर्द छाती में भरे ये इतने गंभीर बैठे हैं। मैं सब कुछ भूल कर पागल हो उठी । बोच का खुला दरवाजा झट से खोल कर सामने आ खड़ी हो गई । दादा हकबका कर उठ बैठे । मेरी मुखमुद्रा देखकर वे हैरत में आगये । प्रकाश ने दोनों हाथ जोड़ कर नमस्ते किया ।...... मैंने उन्मादग्रस्त स्वर में पूछा'चाँद भैया ! चाँद भैया !! उन्हें क्या हुआ है ? आप अभी दादा से क्या कह रहे थे......